Langbuelva

Langbuelva er ei elv i Vardø kommune i Finnmark. Den består av to greiner, Vestre og Østre Langbuelva, som møtes rundt to kilometer før munningen i Varangerfjorden. Vestre Langbuelva er den lengste av de to. Den har utspring på Raudfjellet og renner mot øst og sørøst over Slettfjellet. Østre Langbuelva har utspring sørvest for Oksevatnet og renner mot sør. Langbuelva er 10,4 kilometer lang.

Europavei 75 krysser elva ved utløpet, hvor en kraftlinje også krysser nedbørfeltet, som ellers er uten tekniske inngrep av betydning.

Øvre del av nedbørfeltet ligger innenfor Varangerhalvøya nasjonalpark, som ble opprettet i 2006.

Referanser 

Elver i Vardø